కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
SBI కస్టమర్లకు హెచ్చరిక.. ‘అకౌంట్ స్టేటస్‌’ను ఆన్‌లైన్‌లో చెక్ చేసుకోవద్దు.. లేదంటే..
ఎస్‌బీఐ తన ఖాతాదారులను హెచ్చరిస్తోంది. మోసగాళ్ల చేతిలో మోసపోవద్దని సూచిస్తోంది. కేటుగాళ్లు ఎస్ఎంఎస్‌లు పంపి, మిమ్మల్ని బురిడీ కొట్టిస్తారని జాగ్రత్తగా ఉండాలని స్టేట్ బ్యాంక్ పేర్కొంటోంది.  ఎస్ఎంఎస్ వచ్చినప్పుడు స్పందించొద్దని తెలిపింది.
Samayam Telugu | Updated:
Nov 2, 2019, 10:39AM IST
SBI కస్టమర్లకు హెచ్చరిక.. ‘అకౌంట్ స్టేటస్‌’ను ఆన్‌లైన్‌లో చెక్ చేసుకోవద్దు.. లే...
హైలైట్స్
ఖాతాదారులను హెచ్చరిస్తున్న స్టేట్ బ్యాంక్
కొత్త తరహా మోసాలకు పాల్పడుతున్న కేటుగాళ్లు
అకౌంట్ రద్దయ్యిందని ఎస్ఎంఎస్‌లు
ఇందులో లింక్‌పై క్లిక్ చేసి అకౌంట్ యాక్టివేట్ చేసుకోవాలంటూ మోసం
దేశీ అతిపెద్ద బ్యాంక్ స్టేట్ బ్యాంక్ ఆఫ్ ఇండియా (ఎస్‌బీఐ) తన కస్టమర్లను గట్టిగానే హెచ్చరిస్తోంది. మోసగాళ్ల వలలో పడొద్దని సూచిస్తోంది. లేదంటే బాగా నష్టపోవాల్సి వస్తుందని పేర్కొంటోంది. దీనికి సంబంధించి బ్యాంక్ ఇప్పటికే తన ఖాతాదారులకు ఎస్ఎంఎస్ రూపంలో అలర్ట్‌లను పంపిస్తోంది.
స్మార్ట్‌ఫోన్‌కు ఎస్ఎంఎస్ రూపంలో వచ్చే లింక్‌లపై క్లిక్ చేయవద్దని సూచిస్తోంది. ‘మీ సేవింగ్స్ బ్యాంక్ అకౌంట్ రద్దయ్యింది. ఈ లింక్‌పై క్లిక్ చేసి మళ్లీ అకౌంట్‌ను రీయాక్టివేట్ చేసుకోండి’ అంటూ మోసగాళ్లు ఎస్ఎంఎస్‌లు పంపిస్తారని వివరించింది. లింక్‌పై క్లిక్ చేస్తే అకౌంట్‌దారుల వివరాలన్నీ మోసగాళ్ల చేతిలోకి వెళ్లిపోతాయని హెచ్చరించింది.